CELEX: 32011D0844
Language: bg
Date: 2011-12-14 00:00:00
Title: 2011/844/ЕС: Решение за изпълнение на Комисията от 14 декември 2011 година за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Общността (нотифицирано под номер C(2011) 9169)  текст от значение за ЕИП

16.12.2011   
            
            
               BG
            
            
               Официален вестник на Европейския съюз
            
            
               L 334/31
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 14 декември 2011 година
   за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Общността
   (нотифицирано под номер C(2011) 9169)
   (текст от значение за ЕИП)
   (2011/844/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като взе предвид Регламент (ЕО) № 998/2003 на Европейския парламент и на Съвета от 26 май 2003 г. относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета (3), и по-специално член 18 от него,
   като взе предвид Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (4), и по-специално член 63, параграф 3 от нея,
   като имат предвид, че:
   
               (1)
            
            
               С Решение 2006/415/ЕО на Комисията от 14 юни 2006 г. относно някои защитни мерки по отношение на високопатогенната инфлуенца по птиците от подтип H5N1 по домашните птици в Общността и за отмяна на Решение 2006/135/ЕО (5) са определени някои защитни мерки, които да се прилагат в случаи на възникнало огнище на това заболяване, включително обособяването на зони А и Б в случай на предполагаемо или потвърдено огнище на болестта. Споменатите зони са изброени в приложението към Решение 2006/415/ЕО. Посоченото решение е със срок на прилагане до 31 декември 2011 г.
            
         
               (2)
            
            
               Огнища на високопатогенна инфлуенца по птиците от подтип H5N1 са срещани за последно по домашни птици в Съюза в Румъния през март 2010 г., като вирусът на заболяването бе открит и в една дива птица в България през април 2010 г. Според наличната информация в момента в Съюза няма огнища на това заболяване. Поради това е целесъобразно Румъния да бъде изключена от списъка в приложението към Решение 2006/415/ЕО.
            
         
               (3)
            
            
               Мерките, предвидени в Решение 2006/415/ЕО, са доказано много ефективни и публикуването в Официален вестник на Европейския съюз на зоните с наложени от компетентните органи ограничения увеличи прозрачността и доверието на незасегнатите държави-членки и трети държави в предприетите мерки.
            
         
               (4)
            
            
               В допълнение високопатогенната инфлуенца по птиците от подтип H5N1 все още се среща в редица трети държави, поради което продължава да представлява заплаха за здравето на животните и хората в Съюза. Поради това срокът на прилагане на Решение 2006/415/ЕО следва да бъде удължен.
            
         
               (5)
            
            
               През септември 2011 г. започна външно оценяване на мрежата за спешно реагиране на Съюза. Оценяването има за цел да оцени ефективността на мрежата и се предвижда да приключи до август 2012 г. Резултатите от оценяването ще се вземат предвид при евентуалното преразглеждане на мерките, предвидени в Решение 2006/415/ЕО.
            
         
               (6)
            
            
               Поради това Решение 2006/415/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Решение 2006/415/ЕО се изменя, както следва:
   
               1.
            
            
               в член 12 датата „31 декември 2011 г.“ се заменя с датата „31 декември 2013 г.“;
            
         
               2.
            
            
               в приложението вписванията за Румъния се заличават.
            
         Член 2
   Адресати на настоящото решение са държавите-членки.
   
      Съставено в Брюксел на 14 декември 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  ОВ L 146, 13.6.2003 г., стр. 1.
   
      (4)  ОВ L 10, 14.1.2006 г., стр. 16.
   
      (5)  ОВ L 164, 16.6.2006 г., стр. 51.